Asmuḥyet n tmacahut «Simeliberg/ Le Mont Chauve»
(Atmaten Grimm).
Win ara yesteqsin ass-a tuget n yemYaren d temYarin n at Eebbi, ad yaf cfan-asen-d akk i sin watmaten-nni iwumi fkant twenziwin-nsen ayen yemgaraden nezzeh.
Akken d as-tefka ddunit i winna terfed, terra-t d amerkanti, i tewwet wayeḍ s rrkel teYḍel-it, yedder d aẓawali iẓawaliyen.
Ulac tawacult ideg yedder laẓ am ugellid yugaren tin uẓawali iẓawaliyen, talqimt n weYrum taḥferurt tuqa fell-asen netta, d tmeṭṭut-is d warraw-is, ctaqent-tt wallen-nsen.
Lemmer ur llin yigman d yewzan-nni yakk d-yettḥebbil s kra n wamek, mi ara yezzenz igersalen, bibras d tkerciwin n lexla d-yettekkes si lexlawi, iḥerqan d tẓegwa, tili ur d-igerri deg-sen yiman, ad ssleqfen si laẓ yezgan yesseglaf di teebbaḍ-nsen am yeqjan yeṣṣḍen.
Lqut d-yettagaren di yal tiremt deg wexxam n gma-s yettḍeggir-it d ayen ara yeṣṣeṛwun ula d adrum, d acu kan, ulac melmi d-teṣṣeṛbek tasa-s Yef win d-yeffYen am netta si yiwet n teebbuṭ, d ul yugaren aẓru di taYert i d as-yefka ugama.
Yiwen wass berrḥen-d at taddart, mwafaqen akk di tejmeet, mi akken nnan: "ImezdaY n taddart-agi n at Eebbi akken ma llan, zemren ad sskeflen aẓru deg wedrar-nneY, ma yehwa-yasen".
D ayen swayes yecreh wul uẓawali iẓawaliyen almi d ayen kan, dYa akken yefra uberraḥ yerra d asawen, ira ad iger tamawt akken yessefk i wanida yella weẓru d wansi ara t-id-yeṣṣubb Yer taddart akken ad t-yezzenz.
Yessers kan wergaz iḍarren-is deg wedrar, ur yelḥi ara yakk deg-s aṭas iwala sin d mraw (12) iterrasen iqebban bedden zdat yiwen wecruf deg ugemmaḍ.
Yuẓ Yer tama-nni ideg llan s lexmata, akken d tikli yewweḍ Yur-sen, yeffer iman-is zdeffir uzezzu, yugad ad t-id-walin, acku iYil-iten d imakraḍen. Yeqqim iquree ad iẓer d acu d-wwin ger wallen-nsen ad t-uqmen.
IYil skeeriren fell-as wallen-is d imeẓẓuYen-is yeslan walan yennejbad wecruf-nni, yeldi di tlemmast-is, yeğğa-d ilem annect n tewwurt, kecmen deg-s iterrasen-nni, sakin yemdel yeqqel akken yella zik, mi d as-nnan:
"Ay adrar Eebbi
Ay adrar Eebbi
Iciwi-k win ur yerbi
D lebda ur yettaf tasarut
Ay adrar Eebbi
Ay adrar Eebbi
Aql-aY nusa-d ad neebbi
Ttxil-k ldi-yaY tawwurt!"
Drus kan akka teldi teldi tewwurt-nni daYen, ffYen-d widak ikecmen s tcekkarin tiberkanin d-bubben Yef yeerar-nsen, iwala-tent uẓawali iẓawaliyen amek d-werrkent ččurent-d almi yugint a d-ddment.
Zzin s wudemawen-nsen s ilem-nni ideg d-ffYen, nnan-as i wecruf:
"Ay adrar Eebbi
Ay adrar Eebbi
Tagi ur telli d tiselbi
D ayen is ara tecbeḥ tmurt
Ay adrar Eebbi
Ay adrar Eebbi
A d-nuYal Yur-k ad neebbi
Tanemmirt, mdel tawwurt!"
YuY-asen wedrar awal, tawwurt temdel imiren, acruf yeqqel akken yella yakan, widak ṭṭfen abrid-nsen s teekmin d-eebban.
Akken fflen i tiYilt, wwḍen sanda ur zemmren ara ad t-id-walin lemmer ad yeğğ tuffra, seg wakken iḥar ad as-d-ttwafḍeḥ lbaḍna-nsen, ad iẓer d acu bubben Yef izaguren-nsen, yuY abrid-is srid s acruf-nni, yules-as-d ayen iwumi yesla nnan-as-t widak-nni, mi akken d asen-d-yeldi tawwurt kecmen:
"Ay adrar Eebbi
Ay adrar Eebbi
Iciwi-k win ur yerbi
D lebda ur yettaf tasarut
Ay adrar Eebbi
Ay adrar Eebbi
Aql-aY nusa-d ad neebbi
Ttxil-k ldi-yaY tawwurt!"
YuY-as awal wedrar, yuqem-as ilem ideg yekcem am iterrasen-nni, yeqqel akken yella, amzun ulac d acu yemḥaḥden deg-s.
DaYnetta awi-d ukan imi yemdel kan akka fell-as war ma llan wawalen yessefken ad as-ten-yini, tili ad yemlil uguren, acku ur yesli ara ma yella kra d as-ssawlen widak yeffYen seg-s imiren, mi akken t-kecmen.
Tafat swayes yezmer ad iwali imiren d tin ufeğğeğ n wuraY n-yufa isettef am yeẓra iYaladen yulin wa sennig wayeḍ neY am tirac sut tqucac yekkaten ad zegrent tilas: D ihedman n twiztin, izurar, izebgan, ifeggagen, tifzimin, tixutam, timengucin d waṭas n tYawsiwin-nniḍen i d-mmugrent wallen-is, lḥaṣun twerrek merra d yemma-s n wuraY.
Imiren i tewweḍ deg wul-is timmuYbent ideg yella yedder sanda ara naweḍ, ffYen-t akk iYeblan n laẓ, tikti tamezwarut is yurar wallaY-is d tin is yenna i yiman-is, "Ah ya ssieqa, s wannect-a zemreY a d-sserseY ula d talwit yeqqlen ass-a d awezYi deg umaḍal akken ma yella, ma yehwa-yi tura, a d-awiY akk Udayen Yer TmazYa, ad rreY Aeraben s axxam war ma fkiY ula d aqerru n yizi d asfel, sakin a d-terrs talwit ahat!"
Yeqqim amecwar am win wwten yemsigman, targit tettak-it i tayeḍ, yenna i yiman-is daYen, "awwah ulamek akk, acku lemmer ad ddren Wudayen gar-aneY s Yezwawen, Yas lemmer ad aY-ḥemmlen, nekkni ur nekkat ara ad nelmed Yur-sen tamusni, maca, d tismin-nneY tisemmamin yeskawayen ifadden ara d-nessuffuY Yur-sen, mi feclen, ur d-snulfayen ara ayen d as-iwulmen i wakud, ad yerwi umaḍal ugar!"
Yemdekwal-d si tirga-s, icemmer i iYallen-is, yerra-tt i uxemmel deg wuraY.Yeččur kra n tcekkarin almi d ajmam, yemdel imawen-nsent s ẓẓmik, yerra-tent Yef tuyat-is, iYawel isurrifen-is yeffeY, yenna-yas i wedrar:
"Ay adrar Eebbi
Ay adrar Eebbi
Tagi ur telli d tiselbi
D ayen is ara tecbeḥ tmurt
Ay adrar Eebbi
Ay adrar Eebbi
A d-nuYal Yur-k ad neebbi
Tanemmirt, mdel tawwurt!"
Netta yenna, adrar yesla yeqqel akken yella yakan, d abrid s axxam.
Seg wass-nni d afella yedder wergaz am Rebbi Irumyen, awezwaz mačči yenYes di tudert-nsen netta d twacult-is yerna ulac aẓawali n taddart yeğğa di laẓ d uṣemmiḍ-nni yezrin fell-as ula d netta s timmad-is.
Tudert-nni yakk timgerrezt iwumi yestummen yuqem-itt s yiwen wamud ameẓyan amezwaru d-yeddem si tcekkarin-nni n wuraY d-yewwi, mi akken t-yezzenz.
Asmi d as-kfan yedrimen-nni, yerḍel-d sYur gma-s amud ameẓyan swayes yektal uraY yerna yezzenz-it.
Yules-as Yef yiman-is i tudert-nni turqimt yerna-yas tehri n wul, yečča ččan wiyaḍ, yelsa lsan daYen.
Asmi rnan yedrimen-nni ffYen-as afus, yeqqel Yer gma-s yessuter deg-s amud ameẓyan.
Yufa-t-in d tikli ad t-id-yeffeY lbeej si tismin, yegguma a d-yaf amek almi yuYal yedder am ugellid d wansi d as-d-kkan yedrimen-nni imeqqranen is tgerrez tmeddurt-is.
Seg wakken tewqee deg-s tmellalt, iḥar ad iẓer ayen yellan, yerra-yas acemma n llazuq i wamud ameẓyan di telqaet-is, iwennee-as leqdic akken ur d as-yettfaq ara gma-s, yefka-yas-t.
Aẓwali iẓawaliyen-nni n zik yeqqlen d amerkanti imerkanytiyen n yimiren yektal uraY-is, yerra-yas i gma-s d as-yendin kra am iweryan lḥila d as-yerḍel.
Winna yendi-tt teṭṭef-d, yelḥa kra isurrifen, yewwet afus-is Yer telqaet n wamud ameẓyan d as-d-yerra, tennul-it-id teḥdert n wuraY d-yeddan tenṭeḍ-d.
Akken iwala akken, yeqqel din din Yer gma-s yesteqsa-t d acu yuqem s wamud ameẓyan, yenna-yas-d, d timẓin d yirden i yektal yes-s.
"Awwah a winnat, faqu!" i d as-yenna:
"I wuraY-agi yufiY, ansi d-yekka ihi? Uḥeqq Lkeeba crifa, Rebbi lealamin d nnesxa ar tura ad iyi-d-tiniḍ akk ayen yellan d wansi d ak-d-yekka cci-yagi yugaren fell-ak neY ar d ijadarmiyen ad tt-id-yuraren deg wexxam-ik!"
YesYam-it Yer tYerYert, yessawel-as-d tadyant merra, yemla-yas awalen unekcum d widak is ara yuYal wedrar akken yella, mi ara d-yeffeY seg-s.
"Yexten bubbent!", weread yessuli gma-s ameslay-is, yennejla s adrar, ibedd-as i wecruf-nni zdat-s, yenna-yas:
"Ay adrar Eebbi
Ay adrar Eebbi
Iciwi-k win ur yerbi
D lebda ur yettaf tasarut
Ay adrar Eebbi
Ay adrar Eebbi
Aql-aY nusa-d ad neebbi
Ttxil-k ldi-yaY tawwurt!"
Yennejbad wecruf Yer snat tamiwin, iwala ilem-nni di tlemmast, yekker-as i wesgizzeb seg yimiren, yenna i yiman-is, "tagi d tawurt-nni d-itelli Rebbi ameezuz i widak iḥemmel deg yiḍ wis-sa d snan (27) n waggur n Remḍan".
Yesnemmer Rebbi-s, yuYal yenna, "bismi llah, bismi llah", yekcem s ufus ayeffus, adrar yeqqel akken yella.
Akken ḍallent wallen Yef tirac-nni n wuraY isettfen, yerres-as wergaz i weslebleb, yestewtiw yeqqar, "lḥemdu li llah ya Rebbi, Ad k-ibarek Rebbi a Rebbi, Wagi d lxir-ik a Rebbi, ṣebḥan-k a Rebbi lealamin, Rebbi-na wali-k lḥemd...atg." lḥaṣun ireffed yessrusu di Rebbi-s.
Simmal yettxemmil uraY Yer tcekkarin-nni n-yufa dinna yesxertum, allaY-is yettinig irennu. Terra-t tegnit-nni almi yeqqel yeshetrif am widak ikecmen eemrayen, yettu kra yellan, yuYal wergaz ur ifeṛṛeẓ ara ger tilawt d targit.
Ibubb ticekkarin yeččur, yekker ad yeffeY, ihi seg wakken iYil neY yerra iman-is am wakken dYa d tidet d Rebbi i d-yettaken ayen yufa yerna yella yesqizzib-as irennu, iles-is ala Rebbi i d-yettader, yenna-yas i wedrar:
“Ay adrar Rebbi
Ay adrar Rebbi…atg.”
Yettu ula d amek d as-ssawalen medden i taddart-is.
Ula d adrar yeseuẓẓeg-as sakin, ur d as-d-yeldi ara tawwurt, yeqqim kan din.
Tugdi-nni t-yeṭṭfen terra-t am widak yeqqaren i weYyul ssek, ulamek akk d-yemmekti imeslayen iwulmen si tergigit d ineẓman.
Yeṣṣaweḍ-it utehteh-nni yakk almi d as-yeqqar:
"Ay adrar Rebbi
Ay adrar Rebbi
Ad ṣelliY fell-ak a nnbi!"
Am wakken neẓra titeftufin-agi yakk ur d-ttawint kra, d aḍegger n wakud kan, ihi ula d netta inuda yufa.
Tameddit d lawan ideg yekker yiṭij ad yeYli wwḍen-d, tawwurt-nni teldi-d, ččuren-as-tt-id imawlan n cci, iterrasen-nni imaččaren iqebban iwumi yeffer gma-s, asmi yuli s adrar ad iger tamwt, anida yuget weẓru, akken ad t-yessekfel ad t-yezzenz, a d-yessis azal n telqimt n weYrum i yiman-is d twacult-is.
S teḍṣa d utihi i d as-nnan, "anṣuf yes-k a ddigurdi, ay itbir, anṣuf!" yejbed deg-s s rrkel yiwen gar-asen, yenna-yas, "Ahat tYileḍ ihi ur d ak-nfaq ara tikkelt-nni tamezwarut mi d aY-tukreḍ, ay izem?"
"Mačči d nekk winna, mačči d nekk, wellahi leaḍim ar d gma!" i d asen-yerra.
Irgazen ssekkren fell-as tawsa n teḍṣa yettaken anzi Yer tidak swayes skexkuxen widak yettderrizen timeYriwin di tbernat, mi ara tt-sddendnen akken iwata, nnan-s s teYrit yakk d tsusaf, "la trennuḍ ameslay a ddin yemma-k, ihi tYileḍ-aY d ulac, imi triḍ akka ad aY-tewwteḍ Yef walim ad nettu timẓin? Ulac la gma-k, wala xali-k di tessirt, d kečč i d-nufa dagi, d kečč kan i nessen!"
Imiren dYa i yeṣṣneṣlen aglim-is s ddemmar, kksen iziYer-is, qqden taswin-nsen.
Gma-s-nni yedder akk iseggasen yerna di tudert-is di lehhu d liser.
Seid At Meemmer
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn